text: Se citychefen: Facere skal sættes i bås
  15 marts 2014 kl. 15.33
  Citychefen i Kolding vil have gadehververne og gadesælgere, de såkaldte facere, samlet på få udvalgte steder i byen, så de ikke kan skræmme kunderne og ødelægge butikkernes omsætning. Se hele interviewet med citychefen her.
  Ifølge citychefen i Kolding, Mette Schumacher, koster det dyrt for butikkerne, hvis kunderne oplever irriterende facere, der f.eks. forsøger at hverve medlemmer til en hjælpeorganisation.
  Derfor appellerer hun nu til Folketingspolitikerne om at gøre det muligt at regulere, hvor facerne må være aktive i landets gågader.
  Mette Schumacher vil have styr på facerne, og helst så meget, at de fremover kun må stå på få bestemte aftalte steder i Kolding midtby.
  Folketinget har netop førstebehandlet et forslag, der opstiller skrappere etiske regler for facerne, og Karina Lorentzen Dehnhardt (SF) støtter idéen om at give bycentrene bedre muligheder for at regulere facernes aktiviteter.
  Mød Karina Lorentzen Dehnhardt i TV SYD Nyheder live kl. 19.30.
  
  Se hele interviewet med citychef i Kolding, Mette Schumacher her:
  Fra Twitter:
  @TVSYD nej, de skal straks have snor på! Gisp. Snak dog med mennesket. Skab en dialog. #langtude
  Se lovforslaget, der netop er blevet førstebehandlet i Folketinget her
  